**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO EKONOMIKOS IR VERSLUMO PAMOKOSE APRAŠAS**

1. Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49.
2. **Vertinimo planavimas.** 
   1. Vertinama išėjus temą, skyrių, kursą ar baigus programą už atsakinėjimą, savarankišką, kontrolinį, pasiekimus konkursuose ir olimpiadose.
   2. Ekonomikos ir verslumo dalyko minimalus pažymių skaičius per pusmetį yra: ekonomikos ir verslumo savaitinių pamokų skaičius + du pažymiai.
   3. Pusmečio ir metinio įvertinimų tvarka:

* Pusmečio vertinimas yra to pusmečio pažymių aritmetinis vidurkis (jei 6,4 vedama 6; jei 6,5 – 7).
* Pusmečio įvertinimai išvedami ne vėliau kaip paskutinę pusmečio dieną.
* Metinis įvertinimas vedamas iš I ir II įvertinimų vidurkio.
* Neatestuotam mokiniui vieną pusmečio – metinis pažymys vedamas tik savarankiškai atsiskaičius už to pusmečio programą.

1. **Vertinimo vykdymas**:
   1. Formuojamasis vertinimas taikomas nuolatos kiekvienos pamokos, darbo proceso ir ne pamokos metu. Taikomos įvairios formuojamojo vertinimo strategijos – stebėjimas, klausinėjimas, diskusija, užduočių analizavimas bei aptarimas, mokinių supratimo įvertinimas ir kt. Suteikiama grįžtamoji informacija – darbo proceso metu mokinys informuojamas apie tai, ką jis jau pasiekė ir ką turėtų daryti, kad pasiekimai būtų geresni. Informacija pateikiama dažniausiai žodžiu arba užrašoma prie atlikto darbo.
   2. Diagnostinis vertinimas. Pažymiu vertinami teoriniai testai, savarankiškas darbas, trumpalaikiai dalykiniai projektai.

1. *Savarankiškas darbas*

2.1 Savarankiško darbo tikslas – sužinoti, kaip mokinys geba pritaikyti skyrelio ar dviejų skyrelių įgytas žinias.

2.2. Savarankiškas darbas gali trukti 15-30 min.

2.3. Mokiniai gali naudotis mokytojo nurodytomis mokymo priemonėmis.

2.4. Apie savarankiško darbo rašymą iš anksto informuoti nebūtina.

2.5. Savarankiškų darbų vertinimo kriterijai pateikiami kartu su užduotimis.

2. *Namų darbai*

3.1. Jų tikslas – žinių įtvirtinimas. Namų darbai gali būti skiriami iš vadovėlio arba užrašomi lentoje.

3.2. Namų darbų pažymys įrašomas į dienyną.

3.3.Namų darbai gali būti diferencijuojami.

3. *Apklausa raštu ar žodžiu, žinių patikrinimas*

4.1. Jos tikslas – greitas mokinio ar klasės žinių patikrinimas (10-20 min.). Užduotys pateikiamos konkrečios, trumpos, aiškios. Apklausos formos gali būti įvairios: klausimynas, testas ir kt.

4.2. Darbai grąžinami ir su rezultatais mokiniai supažindinami ne vėliau kaip per savaitę.

4.3. Iš anksto apie teorinę apklausą mokiniai neprivalo būti informuojami.

4. *Specialiųjų poreikių mokinių vertinimas*

6.1. Vertindamas specialiųjų poreikių mokinių ugdymo rezultatus, mokytojas atsižvelgia į individualius skirtumus (psichologinius, suvokimo, atminties, dėmesio, temperamento ir pan.)

6.2. Mokinių, besimokančių pagal pritaikytą programą, ugdymo rezultatai, gebėjimai ir įgūdžiai yra vertinami atsižvelgiant į Bendrojo išsilavinimo standartais nustatytą mokomųjų dalykų minimalųjį pasiekimų lygmenį.

6.3. Specialiųjų ugdymosi poreikių turinčiam mokiniui nepatenkinamas įvertinimas gali būti rašomas, jeigu jis turi potencinių galių, bet piktybiškai neatlieka jam skirtų užduočių, visiškai nesistengia jų atlikti.

* 1. Kaupiamasis vertinimas.

Mokinys pamokų metu gali uždirbti +1 ar daugiau balų prie būsimo įvertinimo, jei teisingai atsako į mokytojo užduotą klausimą, ar aktyviai dalyvauja pamokoje. Lygiai taip pat jis gali užsidirbti -1 ar daugiau balų prie būsimo įvertinimo, jei neteisingai atsako į užduotą klausimą.

* 1. Apibendrinamasis vertinimas yra taikomas baigus programą. Jo rezultatai patvirtina mokinių pasiekimus ugdymo programos pabaigoje.

1. **Individualios mokinio pažangos stebėjimo forma.**

|  |  |  |  |  |
| --- | --- | --- | --- | --- |
| Vertinimas: 0 – niekada/neparašo nieko,  1 – retai/daro daug klaidų, 2 – dažnai/daro mažai klaidų, 3 – labai dažnai/nedaro klaidų | | | | |
| **Skyrius:** |  |  |  | Išvada:  **P** (patobulėjo),  **N** (nepatobulėjo) |
| **Teorinės žinios (testai, apklausos raštu)** |  |  |  |  |
| Teisingai atsakė į žinių patikrinimo klausimus |  |  |  |  |
| Teisingai atsakė į žinių pritaikymo klausimus |  |  |  |  |
| Geba teisingai apibūdinti sąvokas savais žodžiais. |  |  |  |  |
| **Uždavinių sprendimas** |  |  |  |  |
| Geba teisingai išspręsti užduotį, pasirinkti tinkamą sprendimo būdą. |  |  |  |  |
| **Mokymasis** |  |  |  |  |
| Įdėmiai klausosi, aktyviai dalyvauja pamokose. |  |  |  |  |
| Savarankiškai geba atlikti daugumą užduočių. |  |  |  |  |
| Geba ir mėgsta dirbti komandoje |  |  |  |  |

1. **Vertinimo informacijos pateikimas**.
   1. Rugsėjo mėnesį per pirmąją savo dalyko pamoką mokiniai supažindinami su ekonomikos ir verslumo dalyko programa, mokinių mokymosi pasiekimų informacijos kaupimo ir jos fiksavimo sistema, aptariami vertinimo kriterijai, metodai ir formos.
   2. Mokinių pasiekimų vertinimas fiksuojamas elektroniniame dienyne.

Parengė ekonomikos ir verslumo mokytojas Dainius Vaitkevičius.

|  |  |
| --- | --- |
| PRITARTA  Gamtos mokslų mokytojų  metodinės grupės posėdyje  2018-09-10, protokolo Nr.U3-6 | SUDERINTA  Metodinės tarybos posėdyje  2018-09-12, protokolo Nr.U3-5 |